- Hindi News
- National
- सूडान में सोना निकालने वाली कंपनी डेगाना में तैयार करेगी पानी निकासी की संरचना
सूडान में सोना निकालने वाली कंपनी डेगाना में तैयार करेगी पानी निकासी की संरचना
डेगानाशहर को अब गंदे पानी के जमाव से निजात मिलने वाली है। यहां शहर के गंदे पानी के निकास की कोई व्यवस्था तक नहीं हैं। घरों फैक्ट्रियों से निकला गंदा पानी शुरू से ही रेलवे पटरियों के पास जमा होता रहा है, जिससे पटरियों के पास हर समय गंदगी बनी रहती है। हर बार ये चुनावी मुद्दा भी बनता रहा है, लेकिन अब इसके धरातल पर क्रियान्वयन की उम्मीद जगी है। गंदे पानी की निकासी के इस कार्य की डीपीआर सूडान में सोना निकालने का ढांचा तैयार करने वाली कंपनी जीओ प्लेनेट सोल्यूशन करेगी। मंगलवार को प्रशासनिक अधिकारियों के साथ ही कंपनी के अधिकारियों ने साइट का मौका मुआयना कर जानकारी जुटाई है। इस दौरान कंपनी डायरेक्टर राकेश व्यास, पालिकाध्यक्ष राधाकिशन बिंदा, ईओ सुनील चौधरी, कनिष्ठ अभियंता डीएल चौधरी, अर्जुन सिंह खोजा, पालिका उपाध्यक्ष गोपाल वैष्णव, पार्षद भंवरलाल धोजक, जितेंद्र दाधीच, वीरेंद्र रिणवा, पवन पुरोहित, भाजपा जिला मंत्री सुशील जांगिड़, रामनिवास धूण, भाजयुमो अध्यक्ष मूलाराम बेनीवाल, नरेश दायमा समेत पार्षद शहर के गणमान्य नागरिक भी मौजूद रहे।
चुनावी मुद्दा बना, विधानसभा में भी उठा: पूर्वविधायक रिछपाल सिंह ने भी विधानसभा में कई बार ये मुद्दा उठाया। मंत्री किलक ने विधायक रहते हुए हर सत्र में ये मुद्दा उठाया, लेकिन रेलवे से एमओयू नहीं होने से काम नहीं हो पाया था। मंत्री बनने के बाद किलक रेलवे मंत्री बड़े अधिकारियों से मिले और एमओयू करवाकर पालिका से बजट जारी करवाया।
^प्रोजेक्ट में देरी भले ही हो लेकिन गुणवत्ता से समझौता नहीं किया जाएगा। हम शहर को स्थायी समाधान देना चाहते हैं। नाले प्लांट का निर्माण ऐसा करवाया जाएगा कि लोग सालों तक काम को याद करेंगे। पालिका इसके लिए संकल्प है। राधाकिशनबिंदा, पालिकाध्यक्ष
^कंपनीके अधिकारी मौका मुआयना कर चुके हैं, जल्द ही काम शुरू कर महीने भर बाद रिपोर्ट दे देंगे। फिर सरकार से डीपीआर स्वीकृत होते ही नाले का काम शुरू करा दिया जाएगा। रेलवे से भी इसके लिए करार हो चुका है। -सुनील चौधरी, अधिशाषी अधिकारी, नगर पालिका, डेगाना
शुद्धिकरण के बाद पानी से होगी सिंचाई
पालिकाध्यक्षबिंदा ने बताया कि शहर के कायमखानी नगर के आखिरी छोर से शहर के बीच होते हुए जालसू गांव तक इस पक्के नाले का निर्माण होगा, इसके लिए फुल डायमेंशन के भूमिगत पाइप लगेंगे, जिनसे शहर के छोटे-छोटे पाइप भी जुड़ेंगे और गंदे पानी की निकासी जालसू गांव के नजदीक रिक्त पड़ी सरकारी जमीन में होगी, जहां इसी प्रोजेक्ट के तहत वाटर ट्रीटमेंट प्लांट भी बनेगा, जिससे शुद्धिकरण के बाद ये पानी सिंचाई के लिए उपयोग में लिया जा सकेगा। पांच देशों में भी कंपनी के प्रोजेक्ट प्रक्रियाधीन है।
अब जगी उम्मीद : शहरमें पक्के नाले के निर्माण के लिए पिछले वर्षों में कई प्रयास हुए लेकिन क्रियान्वित नहीं हो पाई। कलक्टर राजन विशाल ने तीन साल पहले इसका सर्वेक्षण किया और नरेगा के तहत काम कराने के निर्देश दिए, लेकिन काम नहीं हुआ। आखिर मेंपालिका से 5 करोड़ का बजट प्रस्तावित किया।
कंपनी महीने भर में देगी रिपोर्ट : जियोप्लेनेट सोल्यूशंस के डायरेक्टर व्यास ने बताया कि कंपनी के अधिकारी डीपीआर (डिटेल प्रोजेक्ट रिपोर्ट) के लिए विभागों से जानकारी जुटाने के साथ ही पूर्व की डीपीआर का अध्ययन कर रहे हैं। शहर में प्रति व्यक्ति पानी की खपत, जनसंख्या, बारिश में पानी के भराव, सालाना औसत बरसात सहित शहर की अन्य भौगोलिक परिस्थितियों के आधार पर डीपीआर तैयार होगी। व्यास ने बताया कि कंपनी सूडान में सोना निकालने के लिए डीपीआर सहित अन्य भू-रचनीय कार्य कर चुकी है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva